פולחן אישיות

פולחן אישיות הוא מצב בו השלטונות במדינה מגויסים לבניית תדמית ציבורית גדולה ומפוארת לאדם, המייחסת לו תכונות והישגים עילאיים באופן מופרז על מנת להביא להערצתו על ידי המון העם. בדרך כלל מדובר במנהיג פוליטי במשטר רודני והדבר נעשה מתוך מטרה לבצר את שלטונו, מתוך שיגעון גדלות או מתוך תאוות כבוד או כוח. המונח נטבע על ידי ניקיטה חרושצ'וב בעת שתיאר את שלטונו של סטלין, אך התופעה התקיימה שנים רבות קודם לכן במישורים שונים.

פולחן האישיות מתבטא בהאדרת שמו של המנהיג באמצעי התקשורת, פרסום נאומיו או ספרים שמתפרסמים בשמו שלעיתים הוא אף לא כתב אותם, תליית תמונותיו ובהצבת פסלים שלו ברחובות ובבניינים ציבוריים, כתיבת שירים על שמו, וכינויו בתארים מפליגים כגון "המנהיג הדגול". בנוסף, פעמים רבות מוענקים לו דרגה צבאית גבוהה, עיטורים ומדליות, על לא כלום.

חלק מפולחן אישיות עשוי להיות הצגת השליט כ"אבי האומה". כתוצאה מכך הוא עשוי להפוך למושא הערצה לילדי האומה, ולפיכך תלמידים מתבקשים לכתוב לו מכתבי הערצה, לעלות לרגל למשכנו ביום הולדתו, ולשיר לו שירי תהילה.

לעיתים גולש פולחן האישיות גם למדינות שאינן נתונות תחת השפעתו של השליט, והוא זוכה להערצת אלה המוקסמים מדרכו הפוליטית. דוגמה לכך היא פולחן האישיות של סטלין ברחבי העולם, שהתקיים גם בקרב חלק ממפלגות השמאל בישראל, כפי שהדבר בא לידי ביטוי בהצדקתם של משפטי פראג ובסיקור מות סטלין ב"על המשמר".

תופעת ה"גורואים" והכתות מדגימה פולחן אישיות על רקע רוחני. מכיוון שלמנהיגים אלו אין כוח פוליטי, הם נעשים מושא להערצה מכוח אישיותם והחוכמה היתרה המיוחסת להם.

מופעים בולטים של פולחן אישיות של מנהיגים פוליטיים:
יוסיף סטלין, שליט ברית המועצות
אדולף היטלר, פיהרר וקנצלר גרמניה הנאציתבניטו מוסוליני, דוצ'ה וראש ממשלת ממלכת איטליה (שליט איטליה הפשיסטית)
מאו דזה-דונג, שליט הרפובליקה העממית של סיןקים איל-סונג, שליט קוריאה הצפונית וכמוהו גם בנו, קים ז'ונג איל, ונכדו, קים ג'ונג און (ובני ובנות משפחת קים נוספים)בנימין נתניהו, ראש ממשלת ישראלניקולאה צ'אושסקו, שליט הרפובליקה הסוציאליסטית רומניה
רוחאללה ח'ומייני, המנהיג העליון של איראן ובהמשך גם קאסם סולימאניסדאם חוסיין, נשיא עיראק חאפז אל-אסד נשיא סוריה, ובניו באסל ונשיא בשאר אל-אסד מועמר קדאפי, שליט לוב

 יוסיפ ברוז טיטו, נשיא וראש ממשלת יוגוסלביה

 סלובודן מילושביץ', נשיא סרביה ומונטנגרו

טודור ז'יבקוב, ראש עיריית סופיה וראש ממשלת בולגריה

ולדימיר פוטין, נשיא הפדרציה הרוסית

ספרמורט ניאזוב, נשיא טורקמניסטן

 אלכסנדר לוקשנקו, נשיא בלארוס

 אידי אמין, נשיא אוגנדה

 אוסאמה בן לאדן, מנהיג ארגון הטרור המוסלמי אל-קאעידה

 תאונסטה באגוסורה, קצין צבא רואנדי

 פול פוט, עריץ קמבודיה

ראו גם 
 אישיות סמכותנית
 תסביך אלוהים
פולחן האישיות של אדולף היטלר
פולחן האישיות של יוסיף סטלין

קישורים חיצוניים

הערות שוליים

ערכים שבהם תבנית בריטניקה אינה מתאימה
פסיכולוגיה חברתית
מדע המדינה